
Den uafhængige revisors erklæring for 2012 i henhold til § 5, stk. 1 i regnskabsregle- 
ment af 29. august 2011 for Post Danmark A/S 


Til ledelsen i Post Danmark A/S 


1. Vihari henhold til § 5, stk. 1, 1. punktum i regnskabsreglementet af 29. august 2011 for Post Dan- 
mark A/S (regnskabsreglementet) efterprøvet, om de principper og metoder, som selskabet har an- 
vendt i forbindelse med udarbejdelsen af produktøkonomiopgørelser for regnskabsåret 2012, er i over- 
ensstemmelse med de principper og metoder, der er nævnt i regnskabsreglementets $ 4, stk. 1-8. Prin- 
cipper og metoder er af selskabet beskrevet i Modeldokumentation 2012, som omfatter tre hoveddele: 
1) Konkurrenceregnskab, metoder og principper; 2) Ydelsesbeskrivelser og 3) Activity Based Costing 
(ABC)-dokumentation, Dertil har selskabet etableret procedurer og retningslinjer, der har til formål at 
sikre, at modeldokumentationen løbende ajourføres i takt med ændringer i virksomhedens processer 
mv, 


2 Vihar endvidere i henhold til regnskabsreglementets § 5, stk. 1, 2. og 3. punktum foretaget en gen- 
nemgang af selskabets produktøkonomiopgørelser og kalkulationssystem til udarbejdelse heraf med 
henblik på at vurdere: 


(1) om produktøkonomiopgørelserne udarbejdet i kalkulationssystemet er i overensstemmelse 
med de gældende principper og metoder, jf. regnskabsreglementets § 4, stk. 9 


(2) om selskabet har sikret og dokumenteret, at kalkulationssystemet, der anvendes til udar- 
bejdelse af produktøkonomiopgørelserne, er indrettet i overensstemmelse med de principper og meto- 
der, der er fastlagt i datamodellen, jf. regnskabsreglementets § 4, stk. 10 


(3) om omkostninger til indenlandske frimærkefrankerede B-breve op til 50 gram er opgjort i 
overensstemmelse med gældende principper og metoder, jf. regnskabsreglementets § 4, stk. 9. 


3 Selskabets ledelse har ansvaret for overholdelse af regnskabsreglementets bestemmelser. Vores 
ansvar er på grundlag af det udførte arbejde at udtrykke en konklusion om selskabets overholdelse af 
de under afsnit 1 og 2 nævnte bestemmelser i regnskabsreglementet. 


PricewaterhouseCoopers Statsautoriseret Revisionspartnerselskab, CVR-nr. 33 77 12 31 
Strandvejen 44, 2900 Hellerup 


T: 3945 3945, F: 3945 3987, pwc.dk | 


NH 
pwe 


Udført arbejde 


4 Vi har tilrettelagt og udført vores arbejde i overensstemmelse med den internationale standard om 
andre erklæringsopgaver med sikkerhed (ISAE 3000 DK) og yderligere krav ifølge dansk revisorlov- 
givning med henblik på: 


(1) at opnå høj grad af sikkerhed for, at selskabet for 2012 har overholdt de under afsnit 1 
nævnte bestemmelser i regnskabsreglementet. Det udførte arbejde har omfattet en gennemgang af de 
forretningsgange og interne kontroller, som selskabet har implementeret med henblik på at sikre, at 
ændringer i selskabets forretning samt ændringer i regnskabsreglementet afspejles korrekt og rettidigt 
i selskabets modeldokumentation. Det udførte arbejde har endvidere omfattet stikprøvevis undersø- 
gelse af information, der understøtter oplysningerne i Modeldokumentation 2012, herunder data til 
verifikation af modtagne oplysninger og anlagte skøn. 


Vi har desuden foretaget analytiske gennemgange af uddata fra model til brug for vurdering af de af 
ledelsen fastlagte metoder og fordelingsprincipper. Vores arbejde har endvidere omfattet stillingtagen 
til de af ledelsen anlagte fortolkninger af regnskabsreglementet og de væsentlige skøn, som ledelsen 
har udøvet. 


(2) at opnå begrænset sikkerhed for rigtigheden af selskabets udsagn om, at selskabet for 2012 
har overholdt de under afsnit 2 nævnte bestemmelser i regnskabsreglementet. Den opnåede sikkerhed 
er begrænset i forhold til en gennemgang med høj grad af sikkerhed, idet vores arbejde har været be- 
grænset til først og fremmest at omfatte forespørgsler til selskabets ledelse og medarbejdere; analyti- 
ske handlinger; stikprøvevis kontrol af, at kalkulationssystemet er i overensstemmelse med Modeldo- 
kumentation 2012; stikprøvevis kontrol af, at datagrundlag er tilfredsstillende indarbejdet i kalkulati- 
onssystemet; stikprøvevis efterprøvelse af de udførte beregninger i kalkulationssystemet for de enkelte 
ydelser og analyse af uddata. 


Herudover er arbejdet baseret på vores revision af selskabets årsregnskab og koncernregnskab for 
2012, som udgør et væsentligt grundlag for udarbejdelsen af produktøkonomiopgørelserne. Årsregn- 
skabet og koncernregnskabet har vi forsynet med en revisionspåtegning uden forbehold og uden sup- 


plerende oplysninger. 


5 Det er vores opfattelse, at det udførte arbejde giver et tilstrækkeligt grundlag for vores konklusion. 

Konklusion 


6 Deter vores opfattelse, at de af Post Danmarks ledelse fastlagte principper og metoder for udar- 
bejdelse af produktøkonomiopgørelserne, således som de fremgår af Modeldokumentation 2012, er i 
overensstemmelse med regnskabsreglementets § 4, stk. 1-8. 


7 Ved den udførte gennemgang af selskabets produktøkonomiopgørelser og kalkulationssystem til 
udarbejdelse heraf er vi ikke blevet bekendt med forhold, der afkræfter: 


(1) at produktøkonomiopgørelserne udarbejdet i kalkulationssystemet er i overensstemmelse 
med de gældende principper og metoder, der er fastlagt i Modeldokumentation 2012, jf. regnskabsreg- 
lementets § 4, stk. 9 


(2) at selskabet har sikret og dokumenteret, at kalkulationssystemet, der anvendes til udarbej- 
delse af produktøkonomiopgørelserne, er indrettet i overensstemmelse med de principper og metoder, 
der er fastlagt i datamodellen, jf. regnskabsreglementets § 4, stk. 10 


(3) at omkostningerne til indenlandske frimærkefrankerede B-breve op til 50 gram er opgjort i 
overensstemmelse med gældende principper og metoder, der er fastlagt i Modeldokumentation 2012, 
jf. regnskabsreglementets § 4, stk. 9. 


København, den 21. februar 2013 
PricewaterhouseCoopers 
Statsautoriseret Revisionspartnerselskab 





statsautériseret revisor 

